Belangrike dinge: Graad R en 1 | © My Klaskamer - idees en gedagtes uit 'n juffrou se pen
padtekens en padveiligheid	syfers
Mar 24, 2009 @ 16:34:01
OP die volgende webwerf is 'n vraelysie oor skoolgereedheid. 'n Mens kan dit aflaai en kyk of jou kind aan die aspekte voldoen. Dis handig vir Graad R EN 1 ouers en opvoeders 😉
Apr 02, 2009 @ 12:31:03
Ai tog, ons sukkel nog met die Afrikaans en om die beginklank, middelklank en eindklank te "hoor". Ek het nou die eerste week van die vakansie dat ons die beginklank oefen. Dit gaan al so goed. Volgende week doen ons die eindklank. Hopelik as die skool weer begin, verstaan my arme kind alles en kan die woorde klank en lees! Maar dit gaan al heelwat beter as in die begin.
Dankie vir al die wenke!
Mei 27, 2010 @ 19:45:03
my seun is 7jr oud en sukkel nog met die rrrrrrrrr klank. moet ek bekommerd wees?
Mei 28, 2010 @ 17:27:28
Hello, Amelia 😉 Nee wat. As dit hom nie in spelwerk pla nie, is dit in orde om te brei. Kyk ook na hierdie skakel….
Nov 06, 2012 @ 14:21:58
Ek wil my kind graag 1jaar terug hou al is hy nog nie in skool nie hy verjaar nou die 17 de Desember en dan word hy 5. Volgens ons skool hoof mag ek hom nie terughou nie hy se dat die jaar wat wat hy 7 word moet hy graad 1 toe gaan? Mag ek my eie besluit maak of is daar so 'n wet wat my dwing om my kind in gr 1 tesit as jy 7 daardie jaar word?
Nov 06, 2012 @ 17:06:04
Middag, Marthie 😉 'n Kind is skoolpligtig in die jaar waarin hy 7 jaar oud word en moet dus dan skool toe gaan TENSY goeie bewyse gelewer kan word dat die outjie nog nie skoolgereed is nie. Gewoonlik word 'n paar vorms by die plaaslike skooldepartement in gehandig om die versoek te staaf, bv. 'n geskrewe versoek van die ouers, 'n sielkundige evaluasie verslag (om die outjie se ontwikkeling en/of agterstande aan te dui), ander verslae van kundiges (bv. spraak- of arbeidsterapeute) en 'n skoolrapport. Jy sal hierdie inligting aan die plaaslike skooldistrik se skoolsielkundige kan oorhandig, maar behoort dit so gou as moontlik gereed te kry. Kontak die plaaslike skole om die besonderhede van die skoolsielkundige te kry en kontak die persoon sommer môre.
Okt 06, 2015 @ 09:07:14
Goeie dag Juffer. My seun is tans in graad R en hy was 6 in Maart hierdie jaar. Hy sukkel vreeslik baie met alle werkies, behalwe vir die liggaams oefeninge. Moet ek hom terug hou nog 'n jaar vir graad R? Hy is nog nie naastenby op die vlak waar hy moet wees nie. Kan jy asseblief vir my raad gee?
Okt 09, 2015 @ 19:19:24
Middag, Tálitha 😉
Wat sê die juffrou en hoe lyk die rapport? Dit sou dalk wenslik wees om so gou as moontlik 'n afspraak met 'n opvoedkundige sielkundige te reël. 'n Evaluasie sal beteken dat die persoon na aspekte soos akademiese, liggaamlike/fisieke, emosionele ontwikkel, ens. sal kyk om 'n geheelbeeld te kry. Indien die sielkundige terapie soos arbeidsterapie sou voorstel, kan 'n mens dit dan dadelik begin en daarmee voortgaan – hetsy die outjie Graad R of 1 doen.
Indien julle hom wil terug hou, sal die skool aansoek om kwytskelding van skoolplig (by die onderwysdepartement) moet doen. Dit is julle reg om hom terug te hou en 'n ingeligte kundige se opinie sal baie water dra in die proses.
Tik gerus soekterme soos "arbeidsterapie, Graad R, skoolgereed, Graad 1, VMI…" by die bruin soekblokkie aan die regterkant in vir nog idees. 😉
Okt 15, 2015 @ 15:37:46
Goeie middag. My seun is in Graad 3 nou. Ons het nou met sy juffrou n vergadering gehad, en hy sukkel geweldig met sy Wiskunde en sy tale, hy het al blykbaar n agterstand gehad van Graad 1 af, maar hulle het ons nooit die erns van die situasie gesê nie in die vorige grade nie, ja hy sukkel bietjie, maar nooit so dat hulle ons aanbeveel om hom terug te gehou het nie. Hierdie jaar die derde kwartaal, het hy met al sy vakke afgekom, so swak dat sy juffrou vandag vir ons gesê het dat hy grad 3 definitief gaan oordoen. Dit is vir ons n verskriklike emosionele situasie want hy is n sensitiewe kind en hy gee altyd se beste, al die juffrouens sê dit, so dit is nie dat hy lui wegsteek nie, hy probeer regtig hard, dis net hy is te ver agter. Het jy raad vir wat ons te doen staan om die nuus aan hom te breek en wat kan ons nog doen om hom te help. Hy was by Tina Cowley al, hy gaan vir Wiskunde ekstra klasses buitemuurs, hy het interfensie klasse by die skool en die nasorg doen ook huiswerk met hom. Hy is blykbaar baie hastig in sy werkies wat ook n oorsaak is in sy punte, hy dink dit nie na nie, hoe kan ons hom nou verder help? Help asb….
Okt 18, 2015 @ 17:18:55
Middag, Zita 😉
Gewoonlik herhaal 'n kind nie net op een kwartaal se punte nie. Het die skool voorstelle gemaak – soos 'n konsultasie met 'n opvoedkundige sielkundige? So 'n evaluasie sal na aspekte soos wiskunde, tale, konsentrasie, emosionele welstand, VMI, die nood vir arbeidsterapie/spraakterapie/ens. loer en vir julle (en die skool) 'n deeglike beeld van die outjie se potensiaal en leemtes kan gee. Daarna kan 'n mens met raakvat hulp begin.
Ek het enkele werksidees en take hier op my blog. Jy kan soekterme soos "CAPS, klanke, hersien, wiskunde huiswerk, woordsom, woordsoort, sigwoord, f en v, e klink soos i, afrond, veelvoud, maaltafel, deling…lees…vraestel" by die bruin soekblokkie aan die regterkant in tik en ook na die skakels aan die regterkant loer.
Indien moontlik, soek na 'n remediërende opvoeder wat die outjie minstens twee maal per week individueel kan help. 😉
Okt 27, 2015 @ 18:48:00
Asseblief ek soek n lys van goed wat leeders moet weet en kan doen in graad R en moet hulle al vlot kan lees , winskunde wat moet hulle alles wees en in wat moet hulle in alles kan tel , tyd, moet hulle al kan weeet wat is odd en even .watse groot motoriese goed moet hulle kan doe , fyn ens
Ais daar oefeninge wat julle aan beveel wat kan help met bostaandr
Okt 28, 2015 @ 14:06:31
Hallo, Carleen 😉
Ons kyk gewoonlik na die aanvangs verwagtinge in die Graad 1-kurrikulum en beplan daarvolgens. Loer na die onderskeie skakels in die skrywe – wat jou na sulke aspekte/riglyne sal neem. Jy kan ook soekterme soos "Graad R, Graad 1, links en regs, abc, klanke, syfers, patrone, vorms, robotkaart, middellyn, spiertonus, visuele, ouditiewe, VMI, potloodgreep, handspier, fynspier, posisie…" by die bruin soekblokkie in tik vir enkele idees en oefeninge.
Okt 24, 2017 @ 12:30:37
Stel belang in meer ek dorn skoolgereedheids toetse op grR
Okt 24, 2017 @ 13:19:03
Hallo, E.Malan 😉
Loer gerus na hierdie stukkie, maar tik ook soekterme soos "Graad R, Graad 1, voorskoolse jare" by die bruin soekblokkie hier aan die regterkant in.
Nov 23, 2017 @ 09:38:32
Ons benodig asb raad. My dogtertie was doof tot totdat sy 2 jaar oud geword het. Na 'n operasie het sy haar gehoor terug gekry, sy kry vir die laaste 4.5 jaar heeltyd spraakterapie, fisioterapie en arbeidsterapie. Sy is 3 keer terug gehou in graad R en die skool wil haar nou weer in graad 1 terug hou agv van haar Afrikaans, haar ander vakker slaag sy met lof en werk baie hard. Haar Afrikaans verbeter met elke kwartaal en sy kry nou al 50%, maar haar jaar gemiddeld is onder 50%. Sy word volgende jaar al 9jaar oud. Wat kan ons doen dat hulle haar nie nog 'n jaar terug hou nie?
Nov 23, 2017 @ 12:05:29
Hallo, Stef 😉
Die regering laat gewoonlik 'n leerder aanbeweeg na die eerste herhaling in 'n fase. Hulle teken dit as "age cohort" aan – met ander woorde die outjie sal dan saam met die klasmaats aanbeweeg indien hy/sy vir 'n tweede keer nie die minimum slaagvereistes vir 'n graadvlak in 'n fase behaal het nie. Die gehoorverlies/-agterstand en ondersteuning behoort ook in berekening gebring te word. Het die skool ook ondersteuning gebied (ekstra klasse, aanpassings, remediërende onderrig, ens.)?
Die skool sou al kennis gegee het indien sy hierdie jaar die kans staan om te herhaal… Maak vandag nog 'n afspraak met die hoof om te gesels oor die vooruitsigte – wat hulle, julle en jul dogtertjie kan doen om as 'n eenheid saam te werk en voorbrand te maak vir die nuwe jaar.
Loer gerus ook hier na die slaagvereistes.
Nov 03, 2018 @ 21:16:47
Wat moet n kind kan doen alles as hy skool toe gaan asb hoor so baie stories
Nov 03, 2018 @ 21:55:09
Hallo, Hester 😉
Die bogenoemde artikel – asook die volgende skakels gaan vir jou baie leiding kan bied:
Tik gerus ook soekterme soos "abc skryf, abc uitspraak, robotkaart, sigwoord, flitskaart, syfers, tuis idees, tuis oefen, oefen self, ouditiewe, visuele, middellynkruising, spiertonus…Graad 1" by die soekblokkie in vir verskeie oefeninge wat julle kan probeer.